У жыццё Касцёла ўводзіць сакрамант хросту (пар. Катэхізіс Каталіцкага Касцёла, 1267), які можам назваць таксама сакрамантам веры. Найпаўней хрысціянскае жыццё ахрышчаных ажыццяўляецца ў супольнасці Касцёла. Хрост ёсць таксама повяззю адзінства паміж хрысціянамі, паміж тымі, хто верыць у Хрыста, хто прыняў сапраўдны хрост, але не знаходзіцца ў поўнай камуніі з Каталіцкім Касцёлам: “апраўданыя паводле веры праз хрост, яны належаць Хрысту, таму слушна называюць сябе хрысціянамі, a дзеці Каталіцкага Касцёла справядліва лічаць іх братамі ў Пану” (Другі Ватыканскі Сабор, Дэкрэт пра экуменізм Unitatis redintegratio, 3).